बड़वानी
बड़वानी भारत के मध्य प्रदेश राज्य के बड़वानी ज़िले का मुख्यालय और नगरपालिका है। यह नगर नर्मदा नदी के दक्षिण पर स्थित है। पहले यह बड़वानी रियासत की राजधानी था। यहाँ जाने के लिए केवल सड़क मार्ग से ही जाया जा सकता है। यहाँ बावनगजा नामक एक जैन तीर्थ स्थल भी है। यह स्थान बावनगजा के जैन तीर्थस्थल चूल गिरी के लिए भी प्रसिद्ध है। बड़वानी का एक ऐतिहासिक प्रतीक है जिसे तीर-गोला के नाम से जाना जाता है। यह खंडवा-बड़ौदा रोड पर सागर विलास पैलेस के सामने स्थित है और इसे राजा रणजीत सिंह के दिवंगत बेटे की याद में बनाया गया था। भारत की जनगणना 2011 द्वारा जारी रिपोर्ट के अनुसार, बड़वानी नगर पालिका की जनसंख्या 55,504 है, जिसमें 28,437 पुरुष हैं, जबकि 27,067 महिलाएं हैं। 2024 में बड़वानी नगर पालिका की वर्तमान अनुमानित जनसंख्या लगभग 78,000 है।